Carina Christensen (KF), 2003-04-25:
Med hensyn til digitalisering spørger hr. Naser Khader, om vi i Det Konservative Folkeparti er enige i de udmeldinger, der er kommet fra hr. Jens Rohde.
Jeg vil sige, at vi deler hr. Jens Rohdes bekymring for digitaliseringen her i Danmark.
Vi kan selvfølgelig også se udviklingen i de andre europæiske lande, og derfor har vi også en meget sund skepsis over for digitaliseringen.
Vi har holdt et møde i forligskredsen i denne uge, hvor vi har drøftet spørgsmålet, og hvor vi selvfølgelig også har drøftet hr. Jens Rohdes indstilling til det.
Vi har bedt om nogle yderligere udredninger vedrørende spørgsmålet, bl.a. muligheden for at kunne lave en delvis digitalisering, så man altså ikke tager det fulde skridt nu.
Det vil vi så drøfte videre på det næste møde.
Så vi har ikke taget
endelig stilling, men vi deler hr. Jens Rohdes skepsis.
Jeg forventer ikke nogen ny Arrivasag, det kan jeg betro hr. Naser Khader.
Nu lyser lampen.
De to lovforslag, som vi behandler i dag, vil give kulturministeren bemyndigelse til at omdanne TV 2/DANMARK til et statsejet aktieselskab og til senere at sælge disse aktier.
Privatiseringen af TV 2 er en klar udløber af den medieaftale, som blev indgået mellem Venstre, Dansk Folkeparti og Det Konservative Folkeparti i juni måned sidste år.
Og det er et tema, der siden er blevet drøftet mange gange her i Folketingssalen, senest under forespørgselsdebatten for et par uger siden.
Lovforslagene har været længe undervejs.
De er først og fremmest
et udtryk for et politisk ønske hos forligspartierne om at skabe et friere dansk mediemarked med konkurrencedygtige radio- og tv-stationer, som leverer programmer af høj kvalitet.
Derudover er de resultatet af et stort og omfattende udredningsarbejde, der har været udført i de sidste mange måneder.
PriceWaterhouseCoopers og Danske Bank er hver kommet med deres uvildige vurdering af, hvilke konsekvenser
Begge rapporter konkluderer, at der eksisterer et kommercielt grundlag for at drive TV 2 som privatiseret selskab.
I lyset af udviklingen på mediemarkedet vil en privatisering endda styrke TV 2's kommercielle muligheder og indtægtsgrundlag.
I rapporterne anser man begge disse elementer som forudsætninger for, at TV 2 i fremtiden vil kunne opretholde sit indtægtsgrundlag - privatisering eller ej.
I Det Konservative Folkeparti anser vi det for sandsynliggjort, at et privatiseret TV 2 A/S vil være i stand
til at leve op til public service-forpligtelserne
Vi tror, at en privatisering vil styrke TV 2, og vi tror alt i alt, at privatiseringen vil være til fordel for et frit og alsidigt dansk mediemarked.
Derfor kan vi naturligvis også fuldt ud bakke op om disse to forslag.
Der er stadig flere ting, der skal afklares i forligskredsen, og vi ser selvfølgelig frem til det fortsatte arbejde.
En af de ting, der er kommet på plads i denne uge, er spørgsmålet om TV 2's placering.
Det har været et stort ønske fra konservativ side, at TV 2 med en ny ejer skal blive ved med at have hovedsæde i Odense, og det er nu kommet på plads i enighed i forligskredsen.
Det er vi selvfølgelig meget glade for fra konservativ side, ikke mindst af regionalpolitiske hensyn.
Der er skabt en stor arbejdsplads i provinsen med ca. 700 medarbejdere, og jeg mener, at det ville være ærgerligt, hvis en en ny ejer skulle vælge at flytte stationen f.eks. her til København.
Det er nu forhindret.